b"\n_START_ARTICLE_\nLlu\xc3\xads X de Fran\xc3\xa7a\n_START_SECTION_\nOr\xc3\xadgens familiars\n_START_PARAGRAPH_\nSegon fill, el primer mascle, del Rei Felip IV de Fran\xc3\xa7a i la seva esposa, la reina Joana I de Navarra, nasqu\xc3\xa9 a la cort francesa el 4 d'octubre de 1289. Era n\xc3\xa9t per l\xc3\xadnia paterna del rei Felip III de Fran\xc3\xa7a i la princesa Elisabet d'Hongria, i per l\xc3\xadnia materna d'Enric I de Navarra i Blanca d'Artois. Fou germ\xc3\xa0 dels futurs reis de Fran\xc3\xa7a Felip V i Carles IV.\n_START_SECTION_\nAscens a les corones\n_START_PARAGRAPH_\nEl 1305, a la mort de la seva mare, fou designat rei de Navarra per la ren\xc3\xbancia dels drets dels seu pare. L'acte de coronaci\xc3\xb3 tingu\xc3\xa9 lloc a Pamplona l'1 d'octubre de 1307._NEWLINE_El 1314, a la mort del seu pare, fou designat rei de Fran\xc3\xa7a. Fou coronat rei a la catedral de Reims el 24 d'agost de 1315._NEWLINE_El seu regnat, curt, estigu\xc3\xa9 marcat per les constants lluites amb els senyors feudals interns al seu regne, els quals volien mantenir els seus privilegis, propis del Feudalisme, enfront de la concentraci\xc3\xb3 de poder reial que els reis de la Dinastia Capet estaven duent a terme."